Un vaixell com el "Yamato" no podia acabar la guerra incòlume, i per tant l'alt comandament japonès decidí donar-li un final noble, com corresponia a l'orgull de la Flota Combinada Japonesa, decidint que sortís cap a Okinawa per atacar directament la flota de desembarcament americana (Operació Ten-Gō). La idea bàsica era atacar la flota, i en cas de danys o de sobreviure a una primera trobada, embarrancar prop de la platja per convertir-se en una bateria costanera. Però la sortida va ser autènticament suïcida; en aquell moment, estava sent acompanyat pel creuer lleuger "Yahagi" i per 8 destructors (els destructors "Isokaze", "Hamakaze" i "Yukikaze" de la 17a Divisió de Destructors, l"'Asashimo", el "Kasumi" i el "Hatsushimo" de la 21a, i el "Fuyutsuki" i el "Suzutsuki" de la 41a).